Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 242/2000. (XII. 23.) Korm. rendelet értelmében minden
Paragraph Index: 447

a) Az iparban, kereskedelemben, szolgáltatásban keletkezõ nem-veszélyes hulladék Az ipari hulladékok között tárgyaljuk a termékek elosztási láncában szerepet játszó más gazdasági tevékenység során (kereskedelem és szolgáltatások) képzõdõ hulladékot is, amennyiben az nem a települési hulladék kezelési közszolgáltatás keretében kerül begyûjtésre és kezelésre. A képzõdõ nem veszélyes ipari hulladék mennyisége 2000-ben közel 22 millió tonna volt. Ennek a mennyiségnek a 90%-át erõmûvi és kohászati salak, bányászati meddõ és víz-, illetve szennyvízkezelési iszap adja. Évente a villamosenergia-iparban 4 millió tonna salak-pernye, a gépiparban és a színesfémkohászatban 120—130 ezer tonna nem-veszélyes fémtartalmú por és iszap, fémolvasztási salak, öntödei homok, az alumíniumkohászatban 100 ezer tonna hulladék, a vas- és acélkohászatban 800 ezer tonna kohászati salak, kemencebontási hulladék és fémtartalmú por, iszap és reve, a szénbányászatban 4,2 millió tonna meddõ, a szénhidrogén-kitermelésnél 15 ezer tonnányi fúrási iszap, az építõanyag célú kitermelésnél (kõ- és kavicsbányászat) 850 ezer tonna inertnek tekinthetõ hulladék képzõdik. A gyógyszer-, a mûanyag- és a vegyipar hulladékai döntõ többségben veszélyesek, nem-veszélyes hulladékuk éves mennyisége 20—25 ezer tonna. Az évente keletkezõ ipari nem-veszélyes hulladék 60%-a valamilyen módon lerakásra kerül, az égetés és egyéb ártalmatlanítás aránya mintegy 11%. A hasznosítás aránya az EU 45—50%-os arányához mérten alacsony, nem éri el a 30%-ot. 2009-ig az évente képzõdõ ipari eredetû nem veszélyes hulladék mennyiségében szerény mértékû csökkenés prognosztizálható, amennyiben a szenes erõmûvek és a kapcsolódó szénbányák 2005 után is a jelenlegi struktúrában mûködnek. Az ipari termelés, a kereskedelem és a szolgáltatások során képzõdõ hulladékkal kapcsolatos általános célok elérése érdekében három alprogram kialakítására és végrehajtására van szükség: a1. Iparihulladék-megelõzési és -hasznosítási program Az ipari termelés, szolgáltatás és kereskedelem során képzõdõ hulladék csökkentése és a keletkezett hulladék termelésben való felhasználásának növelése érdekében folytatni és bõvíteni kell az NKP iparihulladék-hasznosítási programját, kiterjesztve azt a megelõzést szolgáló kutatás-fejlesztési tevékenységre és az ilyen beruházások ösztönzésére is. A hulladékkeletkezés megelõzése érdekében az egyik legfontosabb feladat az egységnyi GDP-re esõ hulladékmennyiségnek (1998-ban Magyarországon 273 kg/1000 USD GDP) legalább az EU átlagszintjére (OECD átlag: 88 kg/1000 USD GDP) való csökkentése. Ez hulladékszegény technológiák alkalmazásával, valamint a termékek „életpálya”-tervezésével valósítható meg. (Megjegyzendõ, hogy a GDP növekedése önmagában is a fajlagos mennyiség csökkenését eredményezi, ha az kevés hulladékkal járó tevékenységekbõl ered.) A hulladék hasznosítása terén el kell érni, hogy a hulladék mintegy fele hasznosításra kerüljön, lerakásra pedig csak a más módon nem ártalmatlanítható hulladék kerüljön. Ennek érdekében az ipari gyártási hulladékok terén fel kell tárni a meglévõ hasznosító kapacitások és a hasznosítható (ténylegesen hasznosított, illetve potenciálisan hasznosítható) hulladékok közötti összefüggéseket, ki kell dolgozni a kapacitások fejlesztésének, illetve a hulladékfajtákra vonatkozó feldolgozási-felhasználási mûszaki szabályok (szabványok) kialakításának cselekvési programját. Fel kell tárni az ipari hulladékhasznosítás lehetõségeit a szolgáltatásban, a kereskedelemben és a fogyasztásban képzõdõ hulladékok feldolgozásában. Ezek kihasználása és fejlesztése érdekében a gyártói felelõsségre épített szelektív begyûjtõ, illetve visszavételi rendszereket kell kialakítani; a begyûjtött hulladékot hasznosításra elõkészítõ technológiákat kell telepíteni, különösen a papír, fém, üveg, mûanyag, gumi, fa és bútor, valamint bõr- és textilipari hulla- 2002/154. szám dék tekintetében, valamint a kiselejtezett jármûvek és az elektronikai hulladék feldolgozására. A hulladékhasznosítási célkitûzések teljesítése során figyelembe kell venni a költséghatékonyság elvét, tehát azokra a hulladékokra célszerû koncentrálni, amelyek nagy mennyiségben, viszonylag homogén összetételben és koncentráltan keletkeznek és hasznosításuk megoldható. Így fokozott erõfeszítéseket kell tenni a nagy tömegben keletkezõ, nem-veszélyes erõmûvi és kohászati salak elsõsorban építõipari, útépítésben történõ felhasználására, valamint a nem-veszélyes erõmûvi pernyék, illetve acélipari és vaskohászati salakok építõ- és építõanyag-ipari hasznosításának növelésére. A jelenlegi, még a lehetõségekhez képest is mérsékelt hasznosítási arányt a jogi és gazdasági szabályozás segítségével is javítani kell, többek között az engedélyezési és támogatási eljárások egyszerûsítésével, a felhasználási lehetõségek mûszaki kereteinek kialakításával. a2. Iparihulladék-ártalmatlanítási program Önálló programot szükséges indítani a meglévõ ártalmatlanító és tároló létesítmények korszerûsítésére, illetve a gazdaságosan nem felújítható létesítmények bezárására, rekultiválására, szükség esetén felszámolására és új kapacitások kiépítésével ezek kiváltására. Az idõszak végére az ártalmatlanítás területén biztosítani kell, hogy csak a nem hasznosítható hulladék kerüljön lerakásra. A nem megfelelõen kialakított iparihulladéktárolókat és -lerakókat legkésõbb 2009-ig fel kell számolni, illetõleg az elõírásoknak megfelelõ lerakók építésével ki kell váltani. A hulladék égetésének környezetvédelmi elõírásait biztosítani nem tudó berendezéseket legkésõbb 2005-ig fel kell újítani vagy be kell zárni. a3. Kis- és középvállalkozások hulladékgazdálkodási teljesítményének növelése program A kis- és középvállalkozások hulladékgazdálkodási technikai, adminisztrációs és finanszírozási problémáinak mérséklése érdekében a vállalkozók megfelelõ tájékoztatása és képzése, a hulladékkezelési feladatok teljesíthetõségét biztosító begyûjtõ és hulladékkezelõ szolgáltatások bõvítése, valamint a képzõdés helyén alkalmazható olcsó, egyszerû és biztonságos hulladékgyûjtési és elõkezelési módszerek kifejlesztésének és alkalmazásának ösztönzése szükséges.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes